**The New Classic** (בעברית: **הקלאסיקה החדשה**) הוא אלבום הבכורה של הראפרית האוסטרלית איגי אזליה. האלבום יצא לאור ב-21 באפריל 2014 דרך חברות התקליטים Virgin EMI ואיילנד רקורדס. אזליה הזכירה לראשונה את תוכניותיה להוציא את האלבום בדצמבר 2011, אך עקב מספר ויכוחים עם חברות התקליטים נדחתה הוצאתו ולבסוף הוציאה אזליה את האלבום בשנת 2014. האלבום הגיע למקום 3 במצעד האלבומים של ארצות הברית, שם מכר מעל ל-52,000 עותקים בשבוע הראשון להוצאתו. האלבום תואר בתור אלבום פופ ראפ.

מהאלבום יצאו חמישה סינגלים. הסינגל הראשון מהאלבום, "Work", הגיע למקום השביעי במצעד שירי הראפ של ארצות הברית. הסינגל השני מהאלבום, "Bounce", זכה להצלחה בבריטניה כשהגיע למקום 13 במצעד הסינגלים הבריטי. הסינגל השלישי מהאלבום, "Change Your Life", בו משתתף הראפר T.I. הגיע למקום ה-10 במצעד הסינגלים של בריטניה. "Fancy", הסינגל הרביעי מהאלבום בו משתתפת הזמרת צ'רלי XCX, היה לסינגל המצליח ביותר של אזליה והגיע לפסגת מצעד הסינגלים האמריקאי בילבורד הוט 100. הסינגל החמישי מהאלבום, "Black Widow", בהשתתפות הזמרת ריטה אורה, יצא לאור ביולי 2014, והגיע למקום 3 במצעד הבילבורד הוט 100. לאלבום יצאה מהדורה מחודשת בשם *Reclassified* בנובמבר 2014.

רקע
---

אחרי שהוציאה לאור את המיקסטייפ הראשון שלה *Ignorant Art* ווידאו קליפ לשיר "Pu$y" שהפך לויראלי, איגי אזליה הפכה לבולטת בתעשיית המוזיקה והפכה לראפרית הלא-אמריקאית הראשונה שהופיעה במגזין *XXL*. תשומת הלב העיקרית הובילה למשא ומתן לחוזה הקלטות עם חברת התקליטים אינטרסקופ רקורדס. בראיון שנערך בדצמבר 2011 גילתה אזליה שאלבום הבכורה שלה ייקרא *The New Classic*, ושהיא מקווה להוציא אותו לאור בתחילת 2012. היא גם הודיעה כי היא תחתום על חוזה עם חברת תקליטים. מאוחר יותר הסבירה אזליה את הרעיון מאחורי השם של אלבומה הראשון: "אני חושבת שכשאנשים חושבים על קלאסי, הם חושבים על אלבום של נאז או אלבום של ג'יי זי או על האלבום *The Chronic*, מה שהופך משהו לקלאסי הוא כאשר אתה שומע את זה ויש לך רגע שהוא כמוסת זמן. כשאני אומרת 'הקלאסי החדש, אני רק רוצה לעשות תקליטים שנותנים לך רגע שעבור מעריצים שהם יכולים לזכור איפה הם היו כשהם שמעו את זה".

הקלטה והפקה
-----------

ב-2013, הודיעה אזליה בראיון כי אף על פי שהיא עדיין חתומה לחברת התקליטים Grand Hustle של .T.I, הוא לא יהיה יותר המפיק של אלבומה; "הוא כבר לא המפיק", אמרה אזליה כשנשאלה על תפקידו של .T.I. "הוא היה אמור להיות המפיק, אבל במקור...כל התקליטים שהיו במיני-אלבום *Glory* היו אמורים להיות ב-*The New Classic*, ולבסוף יצא שהוא הפיק את *Glory.*" אזליה אמרה שבאופן אמנותי, היא ו-.T.I הסכימו כי היא הייתה צריכה לכוון לכיוון אחר עם אלבומה: "כשעבדתי על האלבום, הרגשתי ש'זה לא הקלאסי החדש; זה משהו אחר. זה לא הסגנון הנכון.' לא שזה נשמע רע, זה פשוט לא היה מה שתיארתי לעצמי בראש. והוא הפיק את זה, וזה הלך טוב, זה היה ניסיון, אבל אחרי זה אני והוא אמרנו שעדיף שאעבוד על המוזיקה שלי לבד, כי לפעמים להיות בסביבתו, זה משפיע על סגנון המוזיקה שאני עושה, וזאת הסיבה שהוא לא הולך להפיק את האלבום שלי. אבל לא כי אני לא אוהבת אותו, אלא כי אני אוהבת אותו." אזליה גם אמרה כי היא תעבוד עם מפיקים כגון דיפלו, סטיב איוקי ופלוסטרדמוס על האלבום.

בפברואר 2012, אזליה הופיעה לראשונה עם שיר בשם "Picture Me Rollin", בלוס אנג'לס. השיר, שהיה מתוכנן להיות כלול באלבום, הופק על ידי המפיק הקנדי Boi-1da. באפריל 2012, אזליה גילתה כי היא שיתפה פעולה עם זמר ה-R&B טריי סונגז: "עשיתי שיר עם טריי סונגז שהיה די לא צפוי", היא אמרה. "הקצב, והדרך שהוא שר, זה די שונה מהסגנון הרגיל שלו. אני אוציא את זה, כנראה לפני יציאת האלבום." האלבום, שהיה מתוכנן לצאת דרך חברת התקליטים אינטרסקופ רקורדס, יציג את הצדדים השונים שלה: "אני די אוהבת את הרעיון שיהיו לי שני אזורים שונים. זה קטלני, ואז מכונס בתוך עצמו, נראה לי. אלו הם שני הסגנונות, ואני מנסה לחבר בין הדברים."

הראפר האמריקאי T.I. אמור היה להפיק את האלבום.מאוחר יותר ב-2012, אזליה גם הזכירה שיתופי פעולה עם סי-לו גרין ו-Pusha T, שכנראה יכנסו לרשמית הרצועות הסופית של האלבום. היא גם חשפה כי היא מקווה לשתף פעולה עם מיסי אליוט: "לעבוד איתה זה בהחלט משהו שאנסה לעשות לפני שאוציא את האלבום." בדצמבר 2012, אזליה חשפה דרך הטוויטר שלה כי היא תקליט מחדש שיר בשם "Home Town Hatred" לאלבום. בנוסף, אזליה אישרה ששיתוף פעולה עם טייגה וריטה אורה ייכנס אולי לאלבום. ב-13 במרץ 2013, אחרי שהוציאה את הווידאו קליפ לסינגל המוביל "Work", נודע כי אזליה עבדה על אלבומה בבריטניה.

הרכב
----

במהלך הסיבוב ההופעות האירופאי שלה בדצמבר, אזליה דיברה על ההרכב של האלבום: "זה יהיה דומה למיקסטייפ *TrapGold* וזה יהיה מאוד אלקטרוני (ז'אנר) ועם אנרגיה גבוהה אבל אני אדבר יותר על הסיפור שלי, מאיפה אני ודברים אישיים על עצמי, מכיוון שאני אף פעם לא באמת מדברת על זה, אני לא מספרת הרבה על עצמי, זה בערך כמו לדבר הרבה שטויות. זה מה שאני באמת עושה, כמו אנרגיה ודאנס... אבל אני רוצה לדבר על עצמי ולספר את הסיפור שלי כי אני מרגישה שיש לי סיפור מאוד מעניין והרבה אנשים לא מודעים לזה כיוון שהרבה אנשים לא רואים את הראיונות ואני הייתי רוצה להכניס את זה למוזיקה שלי." בריאיון עם בילבורד באוגוסט 2013, אזליה תיארה את האלבום כ"די אלקטרוני, כמו מומבהאטון (ז'אנר) מעורבב עם היפ הופ".

הוצאה וקידום
------------

ב-27 בספטמבר 2011, אזליה הוציאה לאור את המיקסטייפ הראשון שלה, *Ignorant Art*, ואמרה כי היא עשתה את זה "מתוך הכוונה לגרום לאנשים לתהות ולהגדיר מחדש את האידיאלים הישנים". ב-30 ביולי 2012, היא הוציאה לאור מיני-אלבום בשם *Glory*. ב-27 בינואר 2012, אזליה אישרה כי היא סוף סוף חתמה על חוזה עם אינטרסקופ רקורדס ואלבום הבכורה שלה, *The New Classic*, ייצא ביוני, עם סינגל בכורה שייצא במרץ. ב-11 באוקטובר 2012, אזליה הוציאה לאור את המיקסטייפ השני שלה, *TrapGold*. המיקסטייפ כולל את הסגנונות החדשים שאזליה החלה ליצור עם המוזיקה שלה.

במהלך ינואר ופברואר 2013, אזליה השתתפה בסיבוב ההופעות *Radioactive Tour* בבריטניה של הזמרת ריטה אורה. במהלך מרץ 2013, אזליה השתתפה במיני-טור *Life Is Good concert* בבריטניה של הראפר נאז. ביוני 2013, אזליה אמרה כי היא סיימה לעבוד על האלבום ושהוא מתוכנן לצאת בתחילת ספטמבר. ב-8 באוגוסט 2013, אזליה חשפה את רשימת הרצועות בת 10 רצועות, שלא כללה את השירים "Work" ו-"Bounce". במהלך ראיון באוקטובר 2013, אזליה דיברה על תאריך יציאתו של האלבום: "התאריך הרשמי? הלוואי והייתי יודעת! האלבום מוכן, זה כל כך מדכא להגיד את זה אבל זה בתחילת מרץ, זה עוד כל כך הרבה זמן אבל אני פשוט צריכה לקבל את זה. הוא היה אמור לצאת באוקטובר אבל מן הסתם אני יוצאת לסיבוב הופעות עם ביונסה ואי אפשר להוציא אלבום בזמן שאתה בסיבוב הופעות."

במהלך אוקטובר ונובמבר 2013, אזליה השתתפה בסיבוב ההופעות *The Mrs. Carter Show World Tour* באוסטרליה של ביונסה. ב-8 בינואר 2014, אזליה הוציאה שיר פריסטייל ראפ, שהופק על ידי המפיק ברו סאפרי. ב-26 בינואר 2014, במהלך ראיון בטקס פרסי גראמי ה-56, אזליה הכריזה כי אלבומה ייצא לאור ב-14 באפריל 2014.

ב-26 בפברואר 2014, בריאיון עם תחנת הרדיו *Power 106*, אזליה דיברה על האלבום: "במובן מסוים אני שמחה שהוצאת האלבום לקחה הרבה זמן, בגלל שעברתי כל כך הרבה חוויות ואני מרגישה שהשנתיים האחרונות רצו קדימה וכל כך הרבה דברים שונים קרו לי שהביאו לי הרבה דברים נפלאים לכתוב עליהם..."

אזליה מופיעה בניו יורק במהלך סיבוב ההופעות שלה, The New Classic Tourהאלבום פורסם להזמנה מוקדמת ב-10 במרץ 2014, יחד עם רצועה מיוחדת, "Fancy" או "Impossible Is Nothing", תלוי במדינה. האלבום יצא לאור רשמית ב-21 באפריל בבריטניה, ב-22 באפריל בארצות הברית וב-25 באפריל באוסטרליה.

### The New Classic Tour

כדי לקדם את האלבום, אזליה הכריזה על סיבוב הופעות צפון אמריקאי עם 14 הופעות שיצא לדרך ב-23 באפריל בערים בוסטון, דטרויט, שיקגו, ניו יורק, אטלנטה ולוס אנג'לס. היא גם מתכננת לצאת לטור פסטיבלים באירופה בכל הקיץ, עם מועדים שיפורסמו בקרוב.

סינגלים
-------

* "**Work**" - יצא לאור ב-17 במרץ 2013 כסינגל הראשון מהאלבום. השיר הופק על ידי הצוות The Invisible Men ומדבר על הניסיון של אזליה להצליח באמריקה כשהיא לבדה לגמרי ("בלי כסף / בלי משפחה / בת 16 באמצע מיאמי"). מסחרית, השיר הצליח די טוב, הוא הגיע לטופ 20 בבריטניה, אוסטרליה, אירלנד וסקוטלנד.
* "**Bounce**" - יצא לאור ב-26 באפריל 2013 כסינגל השני מהאלבום. הווידאו קליפ של השיר צולם באפריל 2013 במומבאי והועלה לערוץ ה-VEVO של אזליה ב-6 במאי 2013. השיר משמש כסינגל השני באירופה ואוסטרליה, בזמן שהשיר "Change Your Life" משמש כסינגל השני בצפון אמריקה. הסינגל דורג במקום 13 במצעד הסינגלים של בריטניה. למרות מעמדו כסינגל הוא משמש כרצועת בונוס בגרסת המורחבת של האלבום.
* "**Change Your Life**" - יצא לאור כסינגל השלישי מהאלבום. בריאיון עם מגזין *Rap-Up* במאי 2013, לאחר שאזליה הודיעה כי היא לא חתומה יותר בחברת התקליטים "Grand Hustle Records", היא הודיעה שהסינגל השלישי מן האלבום ייקרא "Change Your Life" ויכלול שיתוף פעולה עם הראפר T.I.. היא גם חשפה כי בשיר היא שרה בפעם הראשונה. השיר הגיע למקום 10 בבריטניה והפך לסינגל הראשון שלה שנכנס לעשירייה הפותחת במצעד זה.
* "**Fancy**" - יצא לאור כסינגל הרביעי מהאלבום. ב-5 בדצמבר דלף שיר של אזליה בשם "Leave It". ב-5 בפברואר 2014, הודיעה אזליה כי היא תוציא סינגל חדש בשם "Fancy", בשיתוף הזמרת הבריטית צ'רלי XCX. השיר הושמע לראשונה ברדיו BBC ב-6 בפברואר. לאחר שהושמע השיר השיר התגלה כגרסה מחודשת ל-"Leave It", עם פזמון חדש. הסינגל דורג במקום 5 במצעד הסינגלים הבריטי, מה שהופך את השיר לסינגל הכי מצליח שלה בבריטניה. בנוסף, הגיע השיר למקום ה-1 במצעד הבילבורד הוט 100 האמריקאי והפך לסינגל הראשון של הזמרת שנכנס למצעד זה ולמקום הראשון.
* "**Black Widow**" - יצא לאור כסינגל החמישי מהאלבום ב-8 ביולי 2014. ב-26 בפברואר 2014, בריאיון עם תחנת הרדיו *Power 106*, אזליה הודיעה כי הסינגל הבא מהאלבום יהיה שיר שנכתב על ידיה ועל ידי קייטי פרי ויהיה בשיתוף זמרת לא ידועה. מאוחר יותר התגלה כי מדובר בזמרת ריטה אורה.

רשימת רצועות
------------


| מהדורה רגילה |
| --- |
| מס' | שם | משך |
| 1. | Walk the Line | 3:38 |
| 2. | Don't Need Y'all | 3:33 |
| 3. | 100 (בשיתוף Watch The Duck)  | 4:09 |
| 4. | Change Your Life (בשיתוף T.I.)  | 3:40 |
| 5. | Fancy (בשיתוף צ'רלי XCX)  | 3:19 |
| 6. | New Bitch | 3:37 |
| 7. | Work | 3:43 |
| 8. | Impossible Is Nothing | 3:10 |
| 9. | Goddess | 3:10 |
| 10. | Black Widow (בשיתוף ריטה אורה)  | 3:29 |
| 11. | Lady Patra (בשיתוף Mavado)  | 3:56 |
| 12. | Fuck Love | 2:39 |


| רצועות בונוס בדלוקס |
| --- |
| מס' | שם | משך |
| 13. | Bounce | 2:47 |
| 14. | Rolex | 3:23 |
| 15. | 'Just Askin | 2:58 |
| **משך כולל:** | **51:11** |

מיקומי שיא
----------

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  אוסטרליה | מצעד האלבומים האוסטרלי | 2 |
|  אירלנד | מצעד האלבומים האירי | 13 |
|  ארצות הברית | בילבורד 200 | 3 |
| מצעד אלבומי ה-R&B/היפ-הופ | 1 |
|  בריטניה | מצעד האלבומים הבריטי | 5 |
|  גרמניה | GfK – טופ 100 | 83 |
|  ולוניה | אולטראטופ 40 | 65 |
|  סקוטלנד | מצעד האלבומים הסקוטי | 6 |
|  פלנדריה | אולטראטופ 50 | 48 |
|  צרפת | SNEP | 115 |
|  קנדה | מצעד האלבומים הקנדי | 2 |

נתוני מכירות
------------

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000^ |
| ברזיל (ABPD) | פלטינה | 40,000 |
| קנדה (Music Canada) | זהב | 40,000^ |
| קולומביה (ASINCOL) | פלטינה | 20,000 |
| בריטניה (BPI) | כסף | 60,000^ |
| ארצות הברית (RIAA) | פלטינה | 1,000,000 |

קישורים חיצוניים
----------------

* מידע על האלבום *The New Classic* באתר MusicBrainz
* מידע על האלבום *The New Classic* באתר AllMusic
* האלבום *The New Classic* באתר Discogs
* Iggy Azalea – The New Classic – אלבום בכורה (אורכב 19.08.2014 בארכיון Wayback Machine), באתר הליקון מיוזיק.

הערות שוליים
------------

1. ↑  Hip Hop Album Sales: Week Ending 04/27/2014
2. ↑  Iggy Azalea – The New Classic, The Line of Best Fit (באנגלית אמריקאית)
3. 1 2  היסטוריית המצעדים של איגי אזליה
4. ↑  2013 Top 40 Official Singles Chart UK Archive
5. ↑  2014 Top 40 Official Singles Chart
6. ↑  Iggy Azalea Goes for Glory
7. ↑  Exclusive Iggy Azalea Interview
8. ↑  Iggy Azalea Explains Why Her Album Is ‘Classic
9. ↑  Iggy Azalea: T.I. No Longer Executive Producing My Album, פורסם באתר BET ב-1 באפריל 2013
10. ↑  Iggy Azalea Teams with Trey Songz for ‘Unexpected’ Collaboration
11. ↑  Video: Iggy Azalea - Work
12. ↑  Iggy Azalea Talks Touring With Beyonce & 'The New Classic' Album, פורסם באתר בילבורד
13. 1 2   Iggy Azalea Talks About Who's On Her Upcoming Album, סרטון באתר יוטיוב
14. ↑  Iggy Azalea Announces 'The New Classic' Tour
15. ↑  Iggy Azalea – Leave It (Produced by DJ Mustard)
16. ↑  מידע על The New Classic, באתר המצעד הגרמני
17. ↑  מידע על The New Classic, באתר המצעד הצרפתי, ארכיון

|  |  |  |
| --- | --- | --- |
| **הקודם**:**2013: מאקלמור וראיין לואיס – *The Heist*** | **פרס המוזיקה האמריקאית לאלבום הראפ/היפ-הופ האהוב ביותר**  **2014: איגי אזליה – *The New Classic***  | **הבא**:**2015: ניקי מינאז' – *The Pinkprint*** |

| איגי אזליה |
| --- |
| דיסקוגרפיה • וידאוגרפיה • פרסים ומועמדויות • שירים |
| אלבומי אולפן | *The New Classic* (*Reclassified*) • *In My Defense* • *The End of an Era* |
| מיני-אלבומים | *Glory* • *Surviving the Summer* • *Wicked Lips* |
| מיקסטייפים | *Ignorant Art* • *TrapGold* |
| סיבובי הופעות | The New Classic Tour • Great Escape Tour |

| איגי אזליה – סינגלים |
| --- |
| *The New Classic* | "Work" • "Bounce" • "Change Your Life" • "Fancy" • "Black Widow" |
| *Reclassified* | "Heavy Crown" • "Beg for It" • "Iggy SZN" • "Trouble" |
| *In My Defense* | "Sally Walker" • "Started" • "Fuck It Up" |
| *The End of an Era* | "Brazil" • "I Am The Strip Club" |
| שיתופי פעולה | "Beat Down" • "Problem" • "No Mediocre" • "Booty" • "Pretty Girls" |
| סינגלים אחרים | "Pussy" • "Go Hard or Go Home" • "All Hands on Deck (Remix)" • "Team" • "Mo Bounce" • "Switch" • "Savior" • "Kream" • "Lola" • "Dance Like Nobody's Watching" • "Sip It" • "Money Come" |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 8fc57341-635e-4638-a1d6-0c7094eaa9ca

 |